
 3.8.2017
 BG
 Официален вестник на Европейския съюз
 L 202/4
 РЕГЛАМЕНТ ЗА ИЗПЪЛНЕНИЕ (ЕС) 2017/1411 НА КОМИСИЯТА
 от 2 август 2017 година
 за изменение за 273-ти път на Регламент (ЕО) No 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 5 от него,
 като има предвид, че:
 (1)
 В приложение I към Регламент (ЕО) No 881/2002 са изброени лицата, групите и образуванията, обхванати от мерките за замразяване на средства и икономически ресурси съгласно посочения регламент.
 (2)
 На 28 юли 2017 г. Комитетът по санкциите към Съвета за сигурност на Организацията на обединените нации реши да извади едно физическо лице от списъка на лицата, групите и образуванията, спрямо които следва да се прилага замразяването на средства и икономически ресурси. Поради това приложение I към Регламент (ЕО) No 881/2002 следва да бъде съответно изменено.
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 881/2002 се изменя в съответствие с приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 2 август 2017 година.
 За Комисията,
 от името на Председателя,
 Началник на Службата за инструментите в областта на външната политика
 (1) ОВ L 139, 29.5.2002 г., стр. 9.
 ПРИЛОЖЕНИЕ
 В приложение I към Регламент (ЕО) No 881/2002 в категорията „Физически лица“ се заличава следното вписване:
 „Adil Muhammad Mahmud Abd Al-Khaliq (известен също като a) Adel Mohamed Mahmoud Abdul Khaliq; б) Adel Mohamed Mahmood Abdul Khaled). Дата на раждане: 2.3.1984 г. Месторождение: Бахрейн. Гражданство: Бахрейнско. Номер на паспорта: 1632207 (бахрейнски). Друга информация: а) Действал е от името на и е оказвал финансова, материална и логистична подкрепа на Ал Кайда и на Либийската ислямска бойна група (ЛИБГ); б) Арестуван в Обединените арабски емирства (ОАЕ) през януари 2007 г. по обвинения, че е член на Ал Кайда и на ЛИБГ; в) След като е осъден в Обединените арабски емирства в края на 2007 г., той е прехвърлен в Бахрейн в началото на 2008 г., за да излежи остатъка от присъдата си; г) След освобождаването си през 2008 г. той е подновил дейностите за набиране на средства за Ал Кайда поне през 2012 г.; д) Освен това той е събирал средства за талибаните. Дата на определянето, посочено в член 2a, параграф 4, буква б): 10.10.2008. г.“
 